43/2017.(VII.10.)sz.   Ö n k o r m á n y z a t i    Határozat:
(Napirendi pontok elfogadása)

Jászjákóhalma Község Önkormányzatának Képviselő-testülete a 2017. július 10-i soros testületi ülés napirendi pontjait elfogadja.


44/2017.(VII.10.) sz.    Ö n k o r m á n y z a t i   Határozat:
(Tiszamenti Regionális Vízművek Zrt. Jászjákóhalma településen nyújtott 2016. évi tevékenységéről szóló beszámoló elfogadásáról)

Jászjákóhalma Község Önkormányzatának Képviselő-testülete a Tiszamenti Regionális Vízművek Zrt. fenti tárgyú beszámolóját elfogadja.


45/2017.(VII.10.)sz.     Ö n k o r m á n y z a t i     Határozat:
/Két ülés között történt fontosabb eseményekről, intézkedésekről szóló beszámoló elfogadása/
	
Jászjákóhalma Község Önkormányzati Képviselő-testülete a két ülés között történt fontosabb eseményekről, intézkedésekről szóló beszámolót tudomásul veszi.


46/2017.(VII.10.)sz.     Ö n k o r m á n y z a t i     Határozat:
(A Jászjákóhalma Község Önkéntes Tűzoltó Egyesület munkájáról szóló beszámoló elfogadásáról)

Jászjákóhalma Község Önkormányzatának Képviselő-testülete a Jászjákóhalma Község Önkéntes Tűzoltó Egyesület fenti tárgyú beszámolóját elfogadja.


47/2017.(VII.10.) sz.    Ö n k o r m á n y z a t i   Határozat:
[bookmark: _Hlk486929507](Poldermann Júlia Óvoda alapító okiratának elfogadásáról)

I.) Jászjákóhalma Község Önkormányzatának Képviselő-testülete – összhangban a 37/2017. (V. 29.) határozatával–a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 6. pontjában biztosított jogkörében eljárva, az előterjesztettek szerint elfogadja a Poldermann Júlia Óvoda Alapító Okiratát, mely alapító okirat jelen határozat mellékletét képezi. Az alapító okirat és az intézmény alapítás 2017. szeptember 1-jén lép hatályba.
A képviselő-testület felhatalmazza a polgármestert az alapító okirat kiadmányozására.

II.) A Képviselő-testület megbízza a jegyzőt, hogy a MÁK által kiadott formanyomtatványnak megfelelően elkészített alapító okiratnak a törzskönyvi nyilvántartásba vétel céljából a MÁK-hoz való megküldéséről gondoskodjék.

Határidő: 2017. szeptember 1-től folyamatosan
Felelős: polgármester; jegyző


48/2017.(VII.10.) sz.    Ö n k o r m á n y z a t i   Határozat:
(Poldermann Júlia Óvoda vezetőjének megbízásáról)

Jászjákóhalma Község Önkormányzatának Képviselő-testülete a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30.) Korm. rendelet 24.§ (2)-(3) bekezdésében foglalt felhatalmazás alapján 2017. szeptember 1. napjától 2018. augusztus 31. napjáig az óvodavezetői feladatok (magasabb vezető) ellátásával megbízza Fejes Zsuzsanna 5121 Jászjákóhalma, Dózsa Gy. u. 19. szám alatti lakost, a Felsőjászsági Óvodai Intézményfenntartó Társulás Poldermann Júlia Tagintézményének jelenlegi tagintézmény-vezetőjét.

Az óvodavezető illetménye a nemzeti köznevelésről szóló 2011. évi CXC. törvény (továbbiakban: Nkt.) 7. melléklete szerinti garantált illetmény, valamint az Nkt. 8. melléklete alapján az Nkt szerinti illetményalap 40%-ában meghatározott magasabb vezetői pótlék.

A Képviselő-testület felhatalmazza a Polgármestert a megbízással kapcsolatos szükséges intézkedések megtételére.

Határidő: 2017. szeptember 1.
Felelős: polgármester; Polgármesteri Hivatal munkaügyi ügyintéző (személyi anyag kezelője)


49/2017.(VII.10.) sz.    Ö n k o r m á n y z a t i   Határozat:
(A Jászberényi Rendőrkapitányság kapitányságvezetői kinevezésének véleményezéséről)

Jászjákóhalma Község Önkormányzatának Képviselő-testülete a Rendőrségről szóló 1994. évi XXXIV. törvény 8.§ (2) bekezdésében meghatározott jogkörében eljárva Dr. Tóth Péter r. ezredes 2017. július 01-jei hatállyal történő kinevezését a Jászberényi Rendőrkapitányság vezetőjének – szakmai és személyi tulajdonságai alapján – támogatja.

Felelős: polgármester
Határidő:soron kívül


50/2017.(VII.10.) sz.    Ö n k o r m á n y z a t i   Határozat:
(A József Attila utca 156 m szakasza burkolatának felújításáról, kivitelező kiválasztásának jóváhagyásáról)

Jászjákóhalma Község Önkormányzatának Képviselő-testülete a József Attila utca 156 m-es szakaszának burkolat felújítási munkálatai kapcsán a halaszthatatlan polgármesteri intézkedésként kiválasztott PE-DA Ker. Kft-t elfogadja kivitelezőként. A kivitelezés összköltségét a PE-DA Ker. Kft. árajánlata alapján bruttó 2.407.158,-Ft, azaz Kétmillió-négyszázhétezer-százötvennyolc forint összegben jóváhagyja, mely összeget a 2017. évi költségvetése felújítási kiadásainak terhére biztosítja.

A Képviselő-testület jóváhagyja Terjéki Tünde polgármester soron kívüli intézkedését a vállalkozási szerződés aláírásával és a kivitelezési munkák lefolytatásával kapcsolatban.

Felelős: polgármester, Polgármesteri Hivatal pénzügyi ügyintézője
Határidő: Azonnal

[bookmark: _GoBack]
51/2017. (VII.10.)sz.    Ö n k o r m á n y z a t i     Határozat:
(Közérdekű bejelentésekre, interpellációkra adott válaszok elfogadása)


Jászjákóhalma Község Önkormányzatának Képviselő-testülete a közérdekű bejelentésekre, interpellációkra adott válaszokat elfogadja.


